stanford-oval/wikipedia huggingface dataset:
สุเทพ เทพรักษ์

| พลอากาศเอกสุเทพ เทพรักษ์ม> ป.ช., ม.ว.ม. |
| --- | --- |

รัฐมนตรีช่วยว่าการกระทรวงคมนาคม
ดำรงตำแหน่ง 2 มีนาคม พ.ศ. 2534 – 20 มีนาคม พ.ศ. 2535
นายกรัฐมนตรี: อานันท์ ปันยารชุน
 
ข้อมูลส่วนบุคคล
เกิด: 12 เมษายน พ.ศ. 2478 (89 ปี)
คู่สมรส: พญ.จิราภรณ์ เทพรักษ์

พลอากาศเอก สุเทพ เทพรักษ์ เป็นอดีตรัฐมนตรีช่วยว่าการกระทรวงคมนาคม ในรัฐบาลอานันท์ ปันยารชุน อดีตจเรทหารทั่วไป อดีตราชองครักษ์พิเศษ และอดีตรองผู้บัญชาการทหารอากาศ
ประวัติ

พลอากาศเอก สุเทพ เทพรักษ์ เกิดเมื่อวันที่ 12 เมษายน พ.ศ. 2478 จบการศึกษาวิทยาศาสตรบัณฑิต จากโรงเรียนนายเรืออากาศ เคยรับราชการเป็นทหารประจำกองทัพอากาศไทย เคยดำรงตำแหน่งคือ รองผู้บัญชาการทหารอากาศ และเป็นจเรทหารทั่วไป ในปี พ.ศ. 2536
ต่อมาในการก่อการรัฐประหารในประเทศไทย พ.ศ. 2534 โดยคณะรักษาความสงบเรียบร้อยแห่งชาติ (รสช.) พล.อ.อ.สุเทพ ได้รับการแต่งตั้งเป็นคณะกรรมการนโยบายแห่งชาติ และได้รับแต่งตั้งเป็นรัฐมนตรีช่วยว่าการกระทรวงคมนาคม ในรัฐบาลนายอานันท์ ปันยารชุน และในปี พ.ศ. 2535 ได้รับแต่งตั้งเป็นสมาชิกวุฒิสภา
เครื่องราชอิสริยาภรณ์

พ.ศ. 2534 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2532 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2534 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้า (ท.จ.) (ฝ่ายหน้า)
พ.ศ. 2507 –  เหรียญชัยสมรภูมิ การร่วมรบกับสหประชาชาติ ณ ประเทศเกาหลี (ช.ส.)
พ.ศ. 2511 –  เหรียญชัยสมรภูมิ การรบ ณ สาธารณรัฐเวียดนาม (ช.ส.) (ประดับเปลวระเบิด)
พ.ศ. 2535 –  เหรียญพิทักษ์เสรีชน ชั้นที่ 1 (ส.ช.)
พ.ศ. 2520 –  เหรียญราชการชายแดน (ช.ด.)
พ.ศ. 2513 –  เหรียญจักรมาลา (ร.จ.ม.)
พ.ศ. 2534 –  เหรียญลูกเสือสดุดี ชั้นที่ 1
พ.ศ. 2513 –  เหรียญรัตนาภรณ์ รัชกาลที่ 9 ชั้นที่ 5 (ภ.ป.ร.5)
ธุรกิจแบบพีระมิด

ระวังสับสนกับ พีระมิดระบบทุนนิยม
พีระมิดแบบคลาสสิกที่แสดงให้เห็นถึงความไม่ยั่งยืนของระบบเนื่องจากจะต้องหาผู้ร่วมลงทุนไม่รู้จบสิ้น
ธุรกิจพีระมิด (อังกฤษ: Pyramid scheme) เป็นธุรกิจที่ทำให้ประชาชนหลายคนได้รับการหลอกลวงมากมายทั่วโลก โดยเป็นธุรกิจที่ใช้การหลอกลวงให้มีการลงทุนซึ่งผู้จัดการธุรกิจสัญญาว่าจะให้ผลตอบแทนที่สูง แต่ผู้จัดการก็มิได้นำไปประกอบการค้าหรือกิจการที่มีอยู่จริง จึงมิได้ทำให้เกิดกำไรจากการลงทุนจริงๆ แต่อย่างใด การตอบแทนให้กับผู้ร่วมลงทุนทำก็แต่โดยการอาศัยเงินที่มาจากการลงทุนของผู้ร่วมลงทุนรายหลังๆ นำไปตอบแทนผู้ร่วมลงทุนรายก่อนหน้า จึงเปรียบเสมือนกับรูปทรงพีระมิด ซึ่งผู้ร่วมลงทุนรายก่อนจะอยู่บนยอดคอยรับเงินตอบแทนจากผู้ร่วมลงทุนรายหลังๆ
ผลลัพธ์ของการดำเนินการแบบพีระมิด

ธุรกิจแบบนี้จึงมีจุดจบที่ไม่อาจเลี่ยงได้ด้วยสาเหตุมาจากการขาดผู้ร่วมลงทุนรายใหม่เข้าร่วมลงทุน ซึ่งจุดจบนี้มักเรียกกันว่า พีระมิดถล่ม (Collapse of the scheme) ซึ่งมีหลายกรณีที่เมื่อเกิดเหตุการณ์ดังกล่าวมักจะทำให้ผู้ร่วมลงทุนหลายหลังๆ แทบจะเสียเงินที่ลงทุนไปเปล่า โดยผู้จัดการธุรกิจมักอ้างว่าการถล่มของพีระมิดเกิดมาจากปัญหาข้อกฎหมายหรือการเข้าแทรกแซงของรัฐบาลเพื่อหนีความผิด ทั้งที่เป็นการฉ้อโกงประชาชน
ข้อกฎหมาย

การประกอบธุรกิจแบบพีระมิดผิดกฎหมายในหลายประเทศ เช่น สหรัฐอเมริกา,  สหราชอาณาจักร, ฝรั่งเศส, เยอรมนี, แคนาดา, มาเลเซีย, นอร์เวย์, ออสเตรเลีย, นิวซีแลนด์, ญี่ปุ่น, ศรีลังกา,   รวมถึงประเทศไทยด้วย  ถึงแม้หลายประเทศจะห้ามการดำเนินการธุรกิจแบบนี้ก็ตาม แต่ปัจจุบันก็ยังปรากฏรูปแบบธุรกิจนี้ให้เห็นในประเทศที่กฎหมายได้ห้ามแล้วและในประเทศที่กฎหมายยังไม่ได้ห้ามอีกด้วย
คุณสมบัติของธุรกิจแบบพีระมิด

ธุรกิจแบบพีระมิดมักใช้ในธุรกิจขายตรง แต่ต่างจากการตลาดแบบหลายชั้น
ผู้เข้าร่วมจะต้องจ่ายค่าธรรมเนียมในการสมัครเป็นเงินจำนวนหนึ่ง
ผู้สมัครจะเสียค่าใช้จ่ายในการฝึกอบรมและซื้อสินค้าในครั้งแรก
ไม่มีนโยบายคืนค่าสมัครหรือรับคืนผลิตภัณฑ์ให้
สินค้าส่วนใหญ่จะมีคุณภาพปานกลาง
ผลกำไรของระบบพีระมิดจะมาจากการรับสมัครสมาชิกใหม่ ซึ่งจะซื้อสินค้าเป็นจำนวนมากในครั้งแรก
ผู้เข้าร่วมจำนวนมากที่ฐานของพีระมิดจะเป็นผู้จ่ายเงินส่วนแบ่งให้แก่ผู้ที่อยู่ในระดับยอดของพีระมิด
สามารถเลื่อนตำแหน่งตำแหน่งให้สูงขึ้นจากการซื้อสินค้า
ระบบนี้จะไม่เน้นการขายสินค้าให้กับผู้บริโภค
เน้นการรับสมัครสมาชิกใหม่เป็นหลัก
ถ้าระบบพีระมิดนี้ล้มทลายลง จะไม่ได้รับเงินกลับคืนแต่อย่างใด
ต้องชักชวนให้คนเข้ามาในระบบเพื่อเลื่อนตำแหน่งของตัวผู้ชักชวนเองให้สูงขึ้น
ดาวยูเรนัส

เซอร์วิลเลียม เฮอร์เชล
ภาพจากยานวอยเอเจอร์ 2 แสดง ดาวยูเรนัส วงแหวน และดวงจันทร์บริวาร
ดาวยูเรนัส (อังกฤษ: Uranus หรือ มฤตยู) เป็นดาวเคราะห์ที่อยู่ห่างจากดวงอาทิตย์เป็นลำดับที่ 7 ในระบบสุริยะ จัดเป็นดาวเคราะห์แก๊ส มีเส้นผ่านศูนย์กลาง 50,724 กิโลเมตร  นับได้ว่ามีขนาดใหญ่เป็นอันดับที่3 ในระบบสุริยะของเรา ยูเรนัสถูกตั้งชื่อตามเทพเจ้ายูเรนัส(Ouranos) ของกรีก สัญลักษณ์แทนดาวยูเรนัส คือ  หรือ  (ส่วนใหญ่ใช้ในดาราศาสตร์) ชื่อไทยของยูเรนัส คือ ดาวมฤตยู
ผู้ค้นพบดาวยูเรนัส คือ เซอร์วิลเลียม เฮอร์เชล(Sir William Herschel) พบในปี พ.ศ. 2324 (ค.ศ. 1781)
ต่อมาในปี พ.ศ. 2520 (ค.ศ. 1977) นักดาราศาสตร์จากหอดูดาวไคเปอร์แอร์บอร์น (James L. Elliot, Edward W. Dunham, and Douglas J. Mink using the Kuiper Airborne Observatory) ค้นพบว่า ดาวยูเรนัสมี วงแหวนจางๆโดยรอบ
และเราก็ได้เห็นรายละเอียด ของดาวยูเรนัสพร้อมทั้งวงแหวน และดวงจันทร์บริวารในปี พ.ศ. 2529 (ค.ศ. 1986) เมื่อยานวอยเอเจอร์ 2 (Voyager 2) เคลื่อนผ่าน
ลักษณะเฉพาะทางกายภาพ > โครงสร้างภายใน

บรรยากาศชั้นนอก ประกอบด้วยไฮโดรเจน และฮีเลียม เป็นส่วนใหญ่ แต่ลึกลงไปชั้นในมีส่วนประกอบของ แอมโมเนีย มีเทน ผสมอยู่ด้วย ดาวยูเรนัสแผ่ความร้อนออกจากตัวดาวน้อยมาก อาจจะเป็นเพราะภายในดาวไม่มีการยุบตัวแล้ว หรืออาจมีบางอย่างได้ปิดกั้นไว้แต่ก็ยังไม่ทราบอย่างแน่ชัด  นักดาราศาสตร์คาดว่า แกนของดาวยูเรนัส มีลักษณะคล้ายกับดาวเสาร์และดาวพฤหัสบดี ถัดมาเป็นแกนชั้นนอกที่เต็มไปด้วยแอมโมเนียและมีเทน ซึ่งทำให้เรามองดาวยูเรนัสมีลักษณะเป็นสีฟ้าแกนกลางของดาวยูเรนัสเป็นหินแข็งเส้นผ่านศูนย์กลางยาว 17,000 กิโลเมตร ล้อมไปด้วยชั้นของเหลวที่ประกอบไปด้วยนํ้าและแอมโมเนีย แมนเทิลชั้นนอกประกอบด้วยฮีเลียมเหลว ไฮโดรเจนเหลวที่ผสมกลมกลืนกับชั้นบรรยากาศ
ลักษณะเฉพาะทางกายภาพ > คาบการหมุนรอบดวงอาทิตย์

ดาวยูเรนัสโคจรรอบดวงอาทิตย์ใช้เวลา 84 ปี แกนของดาวทำมุมกับระนาบระบบสุริยะถึง 98 องศา  ทำให้ฤดูกาลบนดาวยาวนานมาก คือ ด้านหนึ่งจะมีฤดูหนาว 42 ปี และอีกด้านจะร้อนนาน 42 ปี  และบางที่บนดาวพระอาทิตย์จะไม่ตกเลยตลอด 42 ปี และบางที่ก็จะไม่ได้รับแสงเลยตลอด 42 ปี  ที่ระยะนี้ พลังงานความร้อนจากดวงอาทิตย์แผ่มาน้อยมาก จึงทำให้กลางวันและกลางคืนของดาวยูเรนัสมีอุณหภูมิต่างกัน 2 องศาเซลเซียสเท่านั้น ทั้งนี้การหมุนรอบตัวเองของดาวยูเรนัสยังตรงข้ามกับดาวเคราะห์ดวงอื่น ๆ คือหมุนไปในทิศตามเข็มนาฬิกาเหมือนกันกับดาวศุกร์
ลักษณะเฉพาะทางกายภาพ > ดวงจันทร์บริวาร

บทความหลัก: ดวงจันทร์ของดาวยูเรนัส
ที่ค้นพบแล้วมีทั้งหมด 27 ดวง  5 ดวงหลัก คือ มิแรนดา (Miranda) แอเรียล (Ariel) อัมเบรียล (Umbriel) ทิทาเนีย (Titania) และโอเบอรอน (Oberon) ดวงจันทร์ทิทาเนียและโอเบอรอนพบโดยเฮอร์เชล 6 ปี หลังจากที่ค้นพบดาวยูเรนัส ส่วนแอเรียลและอัมเบรียลพบโดยวิลเลียม ลาสเชลล์
ลักษณะเฉพาะทางกายภาพ > วงแหวน

บทความหลัก: วงแหวนของดาวยูเรนัส
วงแหวนของดาวยูเรนัสมีความมืดมาก ผิดกับวงแหวนที่สว่างของดาวเสาร์ ถ้าไม่มองด้วยกล้องโทรทรรศน์ก็จะมองไม่เห็น วงแหวนของดาวยูเรนัสถูกพบโดยหอดูดาวแอร์บอร์นในปี 1977 ซึ่งเป็นยานชนิดพิเศษที่นำกล้องโทรทัศน์ไปด้วย นักดาราศาสตร์บนเครื่องบินเฝ้ามองดูดาวยูเรนัสเมื่อมีดาวฤกษ์เคลื่อนไหวมาตรงข้ามหน้าของมัน ยานวอยเอเจอร์ 2 มองดูที่วงแหวนเมื่อมันบินผ่านดาวยูเรนัส วงแหวนของดาวยูเรนัสจะแคบ วงแหวนที่กว้างที่สุดคือช่องว่างที่ใหญ่ซึ่งประกอบไปด้วยก้อนฝุ่น ยานวอเยเจอร์พบส่วนโค้งบางอย่าง ซึ่งเป็นส่วนของวงแหวนที่ไม่สมบูรณ์ วงแหวนของดาวยูเรนัสประกอบด้วยชิ้นน้ำแข็งมืดที่เคลื่อนไหว น้ำแข็งประกอบด้วยมีเทนแข็ง ชิ้นส่วนของมันอาจจะชนกันและทำให้เกิดฝุ่นที่อยู่ในช่องว่างระหว่างวงแหวน
แหล่งข้อมูลอื่น

ดาวยูเรนัส Uranus (ไทย)
| ด ค กดาวยูเรนัส |
| --- | --- | --- |
| ลักษณะทางกายภาพ | วงแหวน • ดวงจันทร์ |  |
| ดวงจันทร์ขนาดใหญ่ | พัก • มิแรนดา  • แอเรียล •  อัมเบรียล  • ไททาเนีย • โอเบอรอน |  |
| การสำรวจ | โปรแกรมวอยเอจเจอร์ (วอยเอจเจอร์ 2) •  Uranus orbiter and probe (proposed) |  |
| ผู้ค้นพบ | วิลเลียม เฮอร์เชล • วิลเลียม ลาสเซลล์ • เจอราร์ด ไคเปอร์  • เจมส์ แอล. เอลเลียต |  |
| อื่นๆ | 15 Orionis • Uranus-crossing minor planets • ดาวยูเรนัสในนิยาย |  |
ธนาคารพัฒนาวิสาหกิจขนาดกลางและขนาดย่อมแห่งประเทศไทย

| --- | --- |
ตราสัญลักษณ์ของธนาคาร
ชื่อทางการค้า: ธพว.
ชื่อโรมัน: Small and Medium Enterprise Development Bank of Thailand
ชื่อเดิม: สำนักงานเงินกู้เพื่อส่งเสริมอุตสาหกรรม (พ.ศ. 2506 – พ.ศ. 2507) สำนักงานธนกิจอุตสาหกรรมขนาดย่อม (พ.ศ. 2507 – พ.ศ. 2534)
ประเภท: รัฐวิสาหกิจร่วม
อุตสาหกรรม: ธนาคาร
ก่อนหน้า: บรรษัทเงินทุนอุตสาหกรรมขนาดย่อม
ก่อตั้ง: 20 ธันวาคม พ.ศ. 2545; 22 ปีก่อน (2545-12-20)
สำนักงานใหญ่: เลขที่ 310 ถนนพหลโยธิน แขวงสามเสนใน เขตพญาไท กรุงเทพมหานคร 10400
จำนวนที่ตั้ง: 96 สาขา
พื้นที่ให้บริการ: ประเทศไทย
บุคลากรหลัก: เดชา จาตุธนานันท์ (ประธานกรรมการ) พิชิต มิทราวงศ์ (กรรมการผู้จัดการ)
บริการ: สินเชื่อและการลงทุน
รายได้:  5,969.64 ล้านบาท (พ.ศ. 2566)
รายได้จากการดำเนินงาน:  5,936.64 ล้านบาท (พ.ศ. 2566)
รายได้สุทธิ:  613.44 ล้านบาท (พ.ศ. 2566)
สินทรัพย์:  120,187.83 ล้านบาท (พ.ศ. 2566)
ส่วนของผู้ถือหุ้น:  12,081.72 ล้านบาท (พ.ศ. 2566)
เจ้าของ: กระทรวงการคลัง (99.3790%)
สมาชิก: 206,688 คน (พ.ศ. 2566)
พนักงาน: 2,227 คน (พ.ศ. 2566)
บริษัทแม่: กระทรวงการคลัง กระทรวงอุตสาหกรรม
เว็บไซต์: เว็บไซต์ของธนาคาร
ธนาคารพัฒนาวิสาหกิจขนาดกลางและขนาดย่อมแห่งประเทศไทย เป็นสถาบันการเงินของรัฐ สังกัดกระทรวงการคลัง และ กระทรวงอุตสาหกรรม มีวัตถุประสงค์ในการให้บริการทางการเงินกับผู้ประกอบการไทยรายเล็ก ในด้านสินเชื่อหรือการร่วมลงทุน เพื่อเพิ่มโอกาสการเข้าถึงแหล่งเงินทุนแก่ผู้ประกอบการขนาดเล็ก ที่ไม่ได้รับบริการจากระบบสถาบันการเงินเชิงพาณิชย์
การดำเนินงาน

บริษัท ฟิทช์ เรทติ้งส์   ประกาศอันดับเครดิตภายในประเทศระยะยาวของ ธพว. ให้อยู่อันดับเครดิตที่ “AAA(tha)” แนวโน้มอันดับเครดิตมีเสถียรภาพ ซึ่งนับเป็นอันดับเครดิตสูงที่สุดสำหรับอันดับเครดิตภายในประเทศ  และอันดับเครดิตภายในประเทศระยะสั้นคงอันดับที่ “F1+(tha)” สะท้อนมุมมองของฟิทช์ ว่า ธพว.มีบทบาทสำคัญในเชิงนโยบายต่อรัฐบาลตามที่ได้มีการกำหนดไว้ ในพระราชบัญญัติจัดตั้งธนาคารตามกฎหมายให้เป็นสถาบันการเงินเฉพาะกิจเพื่อการพัฒนาเอสเอ็มอี อีกทั้ง มีความเป็นไปได้สูงที่รัฐบาลไทยจะให้การสนับสนุนแก่ ธพว. ในกรณีที่มีความจำเป็น
โดยมีปัจจัยสนับสนุนมาจากความใกล้ชิดกับรัฐบาล สถานะทางกฎหมายซึ่งเป็นธนาคารรัฐ การที่รัฐบาลเป็นผู้ถือหุ้นเกือบทั้งหมดในธนาคาร และการได้รับความช่วยเหลือทางการเงินจากรัฐบาลอย่างต่อเนื่องตั้งแต่อดีต
อีกทั้ง ธพว. สามารถปรับปรุงการทำงาน จนออกจากแผนฟื้นฟูกิจการสำเร็จแล้ว โดยอัตราส่วนทางการเงินของธนาคารได้ปรับตัวดีขึ้น เช่น คุณภาพสินทรัพย์ สภาพคล่อง และฐานะเงินกองทุน เป็นต้น
การออกจากแผนฟื้นฟูกิจการ

ประชุมคณะกรรมการนโยบายรัฐวิสาหกิจ (คนร.) เมื่อวันที่ 19 มกราคม 2561 เห็นชอบให้ ธพว.ออกจากแผนการแก้ไขปัญหาองค์กรหรือแผนฟื้นฟู เนื่องจากว่าตลอดระยะเวลา 3 ปี ที่ผ่านมาการแก้ปัญหาองค์กรดีขึ้นอย่างต่อเนื่อง ในทั้ง 6 ด้าน ได้แก่
ปรับกระบวนการอำนวยสินเชื่อ วงเงินไม่เกิน 15 ล้านบาท โดยมีการ Check & Balance  และเพิ่มความคล่องตัวในการปล่อยสินเชื่อ ส่งผลต่อการปล่อยสินเชื่อใหม่คุณภาพดีได้มากขึ้น โดยนับตั้งแต่ปี พ.ศ. 2558-2560 มียอดปล่อยสินเชื่อรวม 98,757 ล้านบาท และยอดเบิกจ่ายสินเชื่อใหม่วงเงินไม่เกิน 15 ล้านบาทรวม 93,995 ล้านบาท ซึ่งในปี 2560 สามารถปล่อยสินเชื่อทั้งหมดได้จำนวนทั้งสิ้น 43,269 ล้านบาท
สร้างกระบวนการติดตามลูกหนี้ (Loan Monitoring) โดยจัดตั้งหน่วยงานควบคุมคุณภาพสินเชื่อ ส่งผลให้หนี้ปล่อยใหม่ในปี 2560 ตกชั้นเพียงร้อยละ 0.21 เท่านั้น
บริหารจัดการหนี้ NPL ตามแผนฟื้นฟูอย่างเคร่งครัด ส่งผลให้หนี้ไม่ก่อให้เกิดรายได้ (NPL) ของสินเชื่อใหม่ตั้งแต่ปี 2558 ถึง 2560 ลดลงต่อเนื่อง อยู่ที่ร้อยละ 3.32, 1.32 และ 0.21 ตามลำดับ
ดำเนินการตามพันธกิจในการสนับสนุนนโยบายรัฐเพื่อกระตุ้นเศรษฐกิจผ่านโครงการด้านสินเชื่อ อาทิ สินเชื่อ Policy Loan, สินเชื่อ SMEs Transformation  และกองทุนพัฒนาเอสเอ็มอีตามแนวประชารัฐ เป็นต้น
ควบคุมค่าใช้จ่ายและต้นทุนเงิน ส่งผลให้ผลการดำเนินงานดีขึ้นและอยู่ในระดับที่มีเสถียรภาพ โดยในปี 2560 มีกำไรก่อนตั้งสำรองหนี้เพื่อความมั่นคงกว่า 1,600 ล้านบาท และบริหารจัดการต้นทุนการเงินอยู่ที่ร้อยละ 1.68 ดีกว่าที่กำหนดไว้
มุ่งเสริมสร้างจริยธรรม และธรรมาภิบาล ปลูกฝังค่านิยมองค์กรคุณธรรม พร้อมเสริมสร้างระบบการตรวจสอบให้มีความเข้มข้นมากขึ้น
ธัญ กาญจน์วัฒนานนท์

| ธัญ การวัฒนาศิริกุลป> ม., ท.ช..ข้อมูลส่วนบุคคล |
| --- | --- |
เกิด: 20 มกราคม พ.ศ. 2486 (81 ปี) อำเภอเมืองเชียงใหม่ จังหวัดเชียงใหม่
คู่สมรส: พรสม การวัฒนาศิริกุล

ธัญ การวัฒนาศิริกุล หรือ ธัญ กาญจน์วัฒนานนท์ (เกิด 20 มกราคม พ.ศ. 2486) อดีตสมาชิกสภาผู้แทนราษฎรจังหวัดลำพูน 2 สมัย และอดีตนายกสมาคมศิษย์เก่าโรงเรียนมงฟอร์ตวิทยาลัย จังหวัดเชียงใหม่
ประวัติ

นายธัญ การวัฒนาศิริกุล เกิดเมื่อวันที่ 20 มกราคม พ.ศ. 2486 เป็นบุตรของนายการเดย และ นางกิมเหรียญ การวัฒนาศิริกุล สำเร็จการศึกษาชั้นประถมจากโรงเรียนช่องฟ้าซินเซิงวาณิชบำรุง จังหวัดเชียงใหม่ ชั้นมัธยมจากโรงเรียนมงฟอร์ตวิทยาลัย จังหวัดเชียงใหม่ ระดับประกาศนียบัตรวิชาชีพจากโรงเรียนอัสสัมชัญพาณิชยการ และสำเร็จการศึกษาระดับปริญญาตรี จากคณะรัฐศาสตร์ มหาวิทยาลัยรามคำแหง ปริญญาโทเศรษฐศาสตร์การเมือง จากมหาวิทยาลัยเชียงใหม่
การทำงาน

ธัญ เคยทำงานในสำนักงานวิจัยแห่งเอเชียอาคเนย์ กรุงเทพฯ เป็นพนักงานสายการบินแอร์อเมริกา และเป็นผู้จัดการธนาคารกรุงเทพ สาขาศรีนครพิงค์ จังหวัดเชียงใหม่ และทำการเกษตรที่ไร่กังสดาล รวมถึงกังสดาลรีสอร์ท อำเภอแม่ริม จังหวัดเชียงใหม่
ธัญ ได้รับเลือกตั้งสมาชิกสภาผู้แทนราษฎรครั้งแรก ใน พ.ศ. 2538 สังกัดพรรคความหวังใหม่ และได้รับเลือกติดต่อกันจนถึง การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 รวม 2 สมัย เขาเป็นผู้เสนอร่างพระราชบัญญัติการซื้อขายสินค้าเกษตรล่วงหน้า ในปี พ.ศ. 2541 ร่วมกับ มนตรี ด่านไพบูลย์ และมีผลงานในการส่งเสริมการทำลำไยอบแห้งโดยใช้เครื่องอบลำไยในจังหวัดลำพูน
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 เขาลงสมัครรับเลือกตั้งสมาชิกสภาผู้แทนราษฎรจังหวัดลำพูน สังกัดพรรคเพื่อแผ่นดิน แต่ไม่ได้รับเลือกตั้ง
ธัญ เป็นประธานอำนวยการมูลนิธิช่องฟ้าซินเซิงวาณิชบำรุงวิทยา และผู้รับใบอนุญาตโรงเรียนช่องฟ้าซินเซิงวาณิชบำรุง
การทำงาน > สมาชิกสภาผู้แทนราษฎร

ธัญ การวัฒนาศิริกุล ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 จังหวัดลำพูน สังกัดพรรคความหวังใหม่
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 จังหวัดลำพูน สังกัดพรรคความหวังใหม่
เครื่องราชอิสริยาภรณ์

พ.ศ. 2542 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
พ.ศ. 2540 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 2 ทวีติยาภรณ์ช้างเผือก (ท.ช.)
ตระกูลภาษา

ตระกูลภาษาต่างๆทั่วโลก
ตระกูลภาษา หรือ กลุ่มภาษา เป็นกลุ่มของภาษาที่มีวิวัฒนาการสืบทอดมาจากภาษาบรรพบุรุษร่วมกัน ตระกูลภาษาสามารถแบ่งย่อยเป็นหน่วยที่เล็กลงไปอีก ซึ่งมักจะเรียกหน่วยย่อยว่า "สาขา" เนื่องจากประวัติของกลุ่มภาษามักจะเขียนเป็นแผนผังต้นไม้
ส่วนใหญ่แล้ว ภาษาบรรพบุรุษมักจะไม่เป็นที่รู้จักโดยตรง เนื่องจากภาษาส่วนใหญ่จะมีประวัติของการเขียนสั้นมาก อย่างไรก็ดี เป็นไปได้ที่จะค้นพบคุณสมบัติต่าง ๆ ของภาษาบรรพบุรุษโดยใช้วิธีการของภาษาศาสตร์เปรียบเทียบ ซึ่งพยายามที่จะศึกษาความสัมพันธ์ระหว่างภาษาหลายภาษาว่าบรรพบุรุษร่วมกันหรือไม่ และภาษาบรรพบุรุษมีลักษณะอย่างไร บรรพบุรุษของกลุ่มภาษาที่สืบสร้างขึ้นด้วยวิธีทางภาษาศาสตร์นี้ เรียกว่า ภาษาดั้งเดิม (proto-language) เช่น ภาษาอินโด-ยูโรเปียนดั้งเดิม เป็นภาษาที่สันนิษฐานว่าเป็นบรรพบุรุษร่วมกันของภาษาต่างๆ ในตระกูลภาษาอินโด-ยูโรเปียน
ภาษาที่ไม่สามารถจัดได้อย่างแน่นอนลงไปในกลุ่มภาษาใด ๆ เรียกว่า ภาษาโดดเดี่ยว
ภาษาธรรมชาติ > ตระกูลใหญ่ ๆ ของภาษา (จัดกลุ่มตามภูมิศาสตร์ โดยไม่คำนึงความสัมพันธ์ระหว่างตระกูล)

ในรายชื่อดังต่อไปนี้ ชื่อที่มี "เครื่องหมาย" ข้างหน้า เป็นกลุ่มภาษาที่รู้จัก หัวข้อทางภูมิศาสตร์ข้างบนใช้สำหรับการจัดกลุ่มต่าง ๆ ให้อยู่ในกลุ่มที่สามารถเข้าใจง่ายกว่ารายชื่อของกลุ่มภาษาที่เป็นอิสระกันที่ไม่มีโครงสร้าง อย่างเดียวความสัมพันธ์ทางภูมิศาสตร์ สะดวกสำหรับการทำเช่นนี้ อย่างไรก็ดี หัวข้อเหล่านี้ไม่เป็นการแนะนำเกี่ยวกับการจัดตระกูลใหญ่ ("super-families") จากกลุ่มที่ได้กล่าวไว้
ภาษาธรรมชาติ > ตระกูลใหญ่ ๆ ของภาษา (จัดกลุ่มตามภูมิศาสตร์ โดยไม่คำนึงความสัมพันธ์ระหว่างตระกูล) > กลุ่มภาษาในแอฟริกาและเอเชียตะวันตกเฉียงใต้

ตระกูลภาษาแอฟโร-เอเชียติก (ฮามิโต-เซไมติก)
ตระกูลภาษาไนเจอร์-คองโก
ตระกูลภาษาไนโล-ซาฮารัน
ตระกูลภาษาคอยซัน
ภาษาธรรมชาติ > ตระกูลใหญ่ ๆ ของภาษา (จัดกลุ่มตามภูมิศาสตร์ โดยไม่คำนึงความสัมพันธ์ระหว่างตระกูล) > กลุ่มภาษาในยุโรป และ เอเชียเหนือ ตะวันตก และใต้

ตระกูลภาษาอินโด-ยูโรเปียน
ตระกูลภาษาดราวิเดียน (บางคนรวมตระกูลภาษาดราวิเดียน ในตระกูลที่ใหญ่กว่า คือ ตระกูลภาษาเอลาโม-ดราวิเดียน)
ตระกูลภาษาคอเคเซียน (โดยทั่วไปมักจะคิดเป็น 2 กลุ่มแยกกันคือ คอเคเซียนเหนือ และ คอเคเซียนใต้)
ตระกูลภาษาอัลไตอิก (ถกเถียง)
ตระกูลภาษายูราลิก
ตระกูลภาษาฮูร์โร-ยูราร์เตียน (สูญพันธุ์)
ตระกูลภาษายูคากีร์ (บางคนรวมกลุ่มบูคากีร์กับกลุ่มยูราลิก)
ตระกูลภาษาชูคอตโก-คัมชัตกัน
ตระกูลภาษาเยนิเซ-ออสต์ยัก
ตระกูลภาษาอันดามัน
ภาษาธรรมชาติ > ตระกูลใหญ่ ๆ ของภาษา (จัดกลุ่มตามภูมิศาสตร์ โดยไม่คำนึงความสัมพันธ์ระหว่างตระกูล) > กลุ่มภาษาในเอเชียตะวันออก เอเชียตะวันออกเฉียงใต้ และแถบแปซิฟิก

ตระกูลภาษาออสโตรเอเชียติก
ตระกูลภาษาออสโตรนีเซียน (มาลาโย-โพลีนีเซียน)
ตระกูลภาษาจีน-ทิเบต (บางคนรวม ขร้า-ไท กับ ม้ง-เมี่ยน กับตระกูลภาษาจีน-ทิเบต)
ตระกูลภาษาขร้า-ไท
ตระกูลภาษาม้ง-เมี่ยน
ภาษาพื้นเมืองในออสเตรเลีย (มีหลายตระกูล)
ภาษากลุ่มปาปัว (มีหลายตระกูล)
ภาษาธรรมชาติ > ตระกูลใหญ่ ๆ ของภาษา (จัดกลุ่มตามภูมิศาสตร์ โดยไม่คำนึงความสัมพันธ์ระหว่างตระกูล) > กลุ่มภาษาในทวีปอเมริกา

ตระกูลภาษาคาดโดอัน (อเมริกาเหนือ)
ตระกูลภาษาคาตูคินัน (อเมริกาใต้) (3)
ตระกูลภาษาคาริบ (อเมริกาใต้) (29)
ตระกูลภาษาคาฮัวพานัน (อเมริกาใต้) (2)
ตระกูลภาษาเคเรส (อเมริกาเหนือ) (2)
ตระกูลภาษาเคชวน (อเมริกาใต้) (46)
ตระกูลภาษาเคียววา-ทาโนอัน (อเมริกาเหนือ) (6)
ตระกูลภาษาจิวาโรอัน (อเมริกาใต้) (4)
ตระกูลภาษาชอน (อเมริกาใต้) (2)
ตระกูลภาษาชาปากูรา-วานฮัม (อเมริกาใต้) (5)
ตระกูลภาษาชาลิชัน (อเมริกาเหนือ)
ตระกูลภาษาชิบชัน (อเมริกากลาง, อเมริกาใต้) (22)
ตระกูลภาษาชูมาช (อเมริกาเหนือ) (7)
ตระกูลภาษาโชโก (อเมริกาใต้) (10)
ตระกูลภาษาซาปาโรอัน (อเมริกาใต้) (7)
ตระกูลภาษาซามูโคอัน (อเมริกาใต้) (2)
ตระกูลภาษาซาลิวัน (อเมริกาใต้) (2)
ตระกูลภาษาซิวอัน (อเมริกาเหนือ)
ตระกูลภาษาทาคานัน (อเมริกาใต้) (6)
ตระกูลภาษาทูคาโนอัน (อเมริกาใต้) (25)
ตระกูลภาษาทูปิ (อเมริกาใต้) (70)
ตระกูลภาษานัมบิกวารัน (อเมริกาใต้) (5)
ตระกูลภาษานา-เดเน (อาธาบัสกัน) (อเมริกาเหนือ)
ตระกูลภาษาบาร์บาโคอัน (อเมริกาใต้) (7)
ตระกูลภาษาพาโนอัน (อเมริกาใต้) (30)
ตระกูลภาษาเพซัน (อเมริกาใต้) (1)
ตระกูลภาษาเพนูเตียน (อเมริกาเหนือ)
ตระกูลภาษาเพบา-ยากวน (อเมริกาใต้) (2)
ตระกูลภาษามัสโคเจียน (อเมริกาเหนือ)
ตระกูลภาษามัสคอยอัน (อเมริกาใต้) (5)
ตระกูลภาษามาโคร-เก (อเมริกาใต้) (32)
ตระกูลภาษามาคุ (อเมริกาใต้) (6)
ตระกูลภาษามาตาโก-ไกวกูรู (อเมริกาใต้) (11)
ตระกูลภาษามายัน (อเมริกาเหนือ), (อเมริกากลาง)
ตระกูลภาษามิเซ-โซเก (อเมริกาเหนือ, อเมริกากลาง)
ตระกูลภาษามิซูมัลปัน (อเมริกากลาง)
ตระกูลภาษามูรา (อเมริกาใต้) (1)
ตระกูลภาษาโมเซเตนัน (อเมริกาใต้) (1)
ตระกูลภาษายาโนมัม (อเมริกาใต้) (4)
ตระกูลภาษาลูเล-วิเลลา (อเมริกาใต้) (1)
ตระกูลภาษาวิโตโตอัน (อเมริกาใต้) (6)
ตระกูลภาษาอเรากาเนียน (อเมริกาใต้) (2)
ตระกูลภาษาอเราอัน (อเมริกาใต้) (8)
ตระกูลภาษาอราวาคัน (อเมริกาใต้, แคริบเบียน) (60)
ตระกูลภาษาอรูตานิ-ซาเป (อเมริกาใต้) (2)
ตระกูลภาษาอลากาลูหัน (อเมริกาใต้) (2)
ตระกูลภาษาอัลจิก (รวมถึง อัลกอนเควียน) (อเมริกาเหนือ)
ตระกูลภาษาอิโรควอยอัน (อเมริกาเหนือ)
ตระกูลภาษาอินุอิต-อลิวต์ (อเมริกาเหนือ)
ตระกูลภาษาอูโต-แอ็ซเทกัน (อเมริกาเหนือ)
ตระกูลภาษาโอโต-มังเกวียน (อเมริกากลาง)
ตระกูลภาษาไอมาราน (อเมริกาใต้) (3)
ตระกูลภาษาฮัวเวียน (อเมริกาเหนือ)
ตระกูลภาษาฮารากมเบต (อเมริกาใต้) (2)
ตระกูลภาษาฮูรุ-ชิปายา (อเมริกาใต้) (2)
ตระกูลภาษาโฮคัน (อเมริกาเหนือ)
ภาษาธรรมชาติ > กลุ่มภาษา super-families ที่เสนอมา

ตระกูลภาษาออสตริก
ตระกูลภาษาอินโด-แปซิฟิก
ตระกูลภาษายูรัล-อัลไตอิก
โปรโต-ปอนติก
ตระกูลภาษาอิเบโร-คอเคเซียน
ตระกูลภาษาอลาโรเดียน
ตระกูลภาษาอเมรินด์
ตระกูลภาษามาโคร-ซิวอัน
ตระกูลภาษาคองโก-ซาฮารัน
Super-Families ที่รวมถึง ตระกูลภาษาอินโด-ยูโรเปียน
ตระกูลภาษายูเรเชียติก
ตระกูลภาษานอสเตรียติก
ตระกูลภาษาโปรโต-เวิลด์
ภาษาธรรมชาติ > ภาษาครีโอล ภาษาพิดจิน และภาษาสำหรับการค้า

ภาษาชาบากาโน - ภาษาครีโอลที่มีพื้นฐานจากภาษาสเปน พูดในตอนใต้ของประเทศฟิลิปปินส์
ภาษาชีนุก จาร์กอน
ภาษาซังโก
ตระกูลภาษาบิสลามิก
ภาษาบิสลามา
ภาษาโบรเคน
ภาษาพีจอน
ตอกปีซิน
ตระกูลภาษาครีโอลโปรตุเกส
ภาษาลิงกวาฟรังกา
ภาษาครีโอลอังกฤษฮาวาย
ภาษาฮีรีโมตู
ภาษาครีโอลเฮติ
ภาษาธรรมชาติ > ภาษามือ

ภาษามืออเมริกัน (American Sign Language, ASL)
ภาษามือออสลาน (Auslan) ใช้ในประเทศออสเตรเลีย
ภาษามืออังกฤษ (British Sign Language, BSL)
ภาษามือดัตช์ (Dutch Sign Language, NGT)
ภาษามือควีเบก (Quebec Sign Language, LSQ)
ภาษามือฝรั่งเศส (French Sign Language, LSF)
ภาษามือเฟลมิช (Flemish Sign Language Vlaamse Gebarentaal, VGT)
ภาษามือเยอรมัน (German Sign Language, Deutsche Gebärdensprache, DGS)
ภาษามือเยอรมัน-สวิส (German-Swiss Sign Language, Deutschschweizer Gebärdensprache, DSGS)
ภาษามือไอริช (Irish Sign Language. ISL)
ภาษามือนิคารากัว (Nicaraguan Sign Language, LSN)
ภาษามือไต้หวัน (Taiwanese Sign Language, TSL)
ภาษาธรรมชาติ > ภาษาธรรมชาติอื่น ๆ ที่มีความน่าสนใจเป็นพิเศษ

ภาษาใกล้สูญ
ภาษาสูญแล้ว
ภาษาที่นอกเหนือจากภาษาธรรมชาติ

นอกจากภาษาที่ได้กล่าวไว้ข้างบน ซึ่งเกิดมาจากความสามารถในการพูดสื่อสารกันได้แล้ว ยังมีภาษาอื่น ๆ ที่มีคุณสมบัติที่สำคัญของภาษาเหล่านั้นด้วย
ภาษาที่สร้างขึ้น
ภาษาโปรแกรม
แหล่งข้อมูลอื่น

http://www.ethnologue.com/web.asp
http://www.unilang2.org/main/families.php เก็บถาวร 2005-02-11 ที่ เวย์แบ็กแมชชีน
http://gebaren.ugent.be/
| ด ค กตระกูลภาษาที่มีผู้พูดมากที่สุด 10 อันดับ |
| --- | --- |
อินโด-ยูโรเปียน ·  จีน-ทิเบต ·  ไนเจอร์-คองโก ·  แอโฟรเอชีแอติก ·  ออสโตรนีเซียน ·  ดราวิเดียน ·  เตอร์กิก ·  ญี่ปุ่น  ·  ออสโตรเอเชียติก ·  ขร้า-ไท
จังหวัดกำแพงเพชรในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512

การเลือกตั้งสมาชิกสภาผู้แทนราษฎรจังหวัดกำแพงเพชร พ.ศ. 2512 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512 กำหนดให้มีขึ้นในวันที่ 10 กุมภาพันธ์ พ.ศ. 2512 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 2 คน จำนวนที่นั่งเพิ่มจากการเลือกตั้งครั้งก่อนเมื่อเดือนธันวาคม พ.ศ. 2500 1 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คน
ผลการเลือกตั้ง

| --- | --- |
สัญลักษณ์และความหมาย
*: ส.ส.ระบบเขตเลือกตั้งที่ได้รับเลือกตั้งในการเลือกตั้งครั้งที่ผ่านมา
**: ส.ส.ระบบบัญชีรายชื่อที่ได้รับเลือกตั้งในการเลือกตั้งครั้งที่ผ่านมา
†: ผู้สมัครที่ถูกตัดสิทธิ์
✔: ผู้สมัครที่เคยดำรงตำแหน่งสมาชิกสภาผู้แทนราษฎรมาแล้ว
( ): หมายเลขประจำตัวของผู้สมัคร
ตัวหนา: ผู้สมัครที่ชนะการเลือกตั้ง
| ผลการเลือกตั้งสมาชิกสภาผู้แทนราษฎร จังหวัดกำแพงเพชร> พรรค | ผลการเลือกตั้งสมาชิกสภาผู้แทนราษฎร จังหวัดกำแพงเพชร> พรรค | ผลการเลือกตั้งสมาชิกสภาผู้แทนราษฎร จังหวัดกำแพงเพชร> ผู้สมัคร | ผลการเลือกตั้งสมาชิกสภาผู้แทนราษฎร จังหวัดกำแพงเพชร> คะแนนเสียง | ผลการเลือกตั้งสมาชิกสภาผู้แทนราษฎร จังหวัดกำแพงเพชร> % | ผลการเลือกตั้งสมาชิกสภาผู้แทนราษฎร จังหวัดกำแพงเพชร> ± |
| --- | --- | --- | --- | --- | --- |
|  | สหประชาไทย   | เกษม จงสวัสดิ์ (5)* | 23,139 |  |  |
|  | สหประชาไทย   | ประสิทธิ์ ชูพินิจ (2)✔ | 18,245 |  |  |
|  | ไม่สังกัดพรรค | โผน อินทพงษ์ (11) | 11,001 |  |  |
|  | ประชาธิปัตย์   | มีชัย พันธุวร (7) | 8,469 |  |  |
|  | ไม่สังกัดพรรค | วิสุทธิ์ รามสูต (12) | 7,772 |  |  |
|  | ไม่สังกัดพรรค | จิตร์ สุขสอาด (13) | 6,661 |  |  |
|  | แนวร่วม-เศรษฐกร   | กวี แก้วสะแสน (1) | 6,631 |  |  |
|  | ประชาชน (พ.ศ. 2511)   | แก้ว ปานสีทา (8) | 6,279 |  |  |
|  | ไม่สังกัดพรรค | จรูญ ผลบุญ (6) | 5,030 |  |  |
|  | ประชาธิปัตย์   | วิชัย ศรีรัตนศักดิ์ (10) | 4,570 |  |  |
|  | ไม่สังกัดพรรค | พิศิษฐ์ นิลาภรณ์ (4) | 4,467 |  |  |
|  | ไม่สังกัดพรรค | สง่า เขตวิทย์ (3) | 3,077 |  |  |
|  | ไม่สังกัดพรรค | วิสุทธิ์ จรรยาวัฒน์ (9) | 2,982 |  |  |
| บัตรดี | บัตรดี | บัตรดี |  |  | – |
| ไม่ประสงค์ลงคะแนน | ไม่ประสงค์ลงคะแนน | ไม่ประสงค์ลงคะแนน |  |  | – |
| บัตรเสีย | บัตรเสีย | บัตรเสีย |  |  | – |
| ผู้มาใช้สิทธิเลือกตั้ง | ผู้มาใช้สิทธิเลือกตั้ง | ผู้มาใช้สิทธิเลือกตั้ง |  |  | – |
| ผู้มีสิทธิเลือกตั้ง | ผู้มีสิทธิเลือกตั้ง | ผู้มีสิทธิเลือกตั้ง |  |  | — |
: สหประชาไทย   ได้ที่นั่งจาก ชาติสังคม  
: สหประชาไทย   ชนะที่นั่ง (เขตเลือกตั้งใหม่)
ดูเพิ่ม

จังหวัดกำแพงเพชรในการเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500
จังหวัดกำแพงเพชรในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518
ฟุตบอลชิงแชมป์แห่งชาติอาเซียน 2022 นัดชิงชนะเลิศ

ฟุตบอลชิงแชมป์แห่งชาติอาเซียน 2022 นัดชิงชนะเลิศ (หรือ เอเอฟเอฟ มิตซูบิชิ อิเล็กทริค คัพ 2022 นัดชิงชนะเลิศ ตามชื่อผู้สนับสนุน) เป็นการแข่งขันนัดชิงชนะเลิศของฟุตบอลชิงแชมป์แห่งชาติอาเซียน 2022 ซึ่งเป็นการแข่งขันฟุตบอลชิงแชมป์ระดับสูงสุดระหว่างชาติสมาชิกสมาคมประชาชาติแห่งเอเชียตะวันออกเฉียงใต้ (อาเซียน) เป็นครั้งที่ 14 จัดขึ้นโดย สหพันธ์ฟุตบอลอาเซียน (เอเอฟเอฟ)
นัดชิงชนะเลิศในปีนี้แข่งขันด้วยรูปแบบสองนัด เหย้า และเยือน ระหว่างทีมชาติไทย และเวียดนาม นัดแรกจัดขึ้นที่ประเทศเวียดนาม ณ สนามกีฬาแห่งชาติหมีดิ่ญ ในกรุงฮานอย ในวันที่ 13 มกราคม ค.ศ. 2023 ในขณะที่นัดที่สอง จัดขึ้นที่ประเทศไทย ณ สนามกีฬาธรรมศาสตร์ รังสิต จังหวัดปทุมธานี ในวันที่ 16 มกราคม ค.ศ. 2023
เส้นทางสู่นัดชิงชนะเลิศ

ข้อมูลเพิ่มเติม: ฟุตบอลชิงแชมป์แห่งชาติอาเซียน 2022